বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার সফল আবেদননিচের আলোচনাটি প্রশাসকত্বের একটি সফল আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  সমর্থন — ১৭ (১০০%); বিরোধিতা — ০; নিরপেক্ষ — ০। প্রশাসকত্বের আবেদন সফল হিসেবে সমাপ্ত। — তানভির • ১৭:৫৩, ১২ নভেম্বর ২০২৩ (ইউটিসি)  __NOTOC__  Aishik Rehman   <span class="plainlinks">[ এই প্রার্থীর সম্পর্কে আপনার মতামত জানান]</span> (১৭/০/০); শেষ হবে: ‍‍১২ নভেম্বর ২০২৩ ১৭:৫১ (ইউটিসি)   মনোনয়ন  প্রিয় উইকিপিডিয়ানবৃন্দ, আমি ঐশিক রেহমান, বাংলা উইকিপিডিয়ার একজন নিয়মিত সম্পাদক। অনেকেই হয়তো আমাকে পুরনো Hirok Raja ব্যবহারকারী নামেও চিনে থাকবেন। ২০১৮ সাল থেকে বিগত পাঁচ বছর ধরে আমি বাংলা উইকিপিডিয়ায় নিয়মিত সম্পাদনা করে আসছি। বর্তমানে বাংলা উইকিপিডিয়ায় আমার মোট ৪৪,০০০+ সম্পাদনা এবং ১৫০০+ নিবন্ধ রয়েছে। নিয়মিত সম্পাদনার পাশাপাশি সংশ্লিষ্ট বিভিন্ন রক্ষণাবেক্ষণ যেমন- মিডিয়াউইকি গ্যাজেট অনুবাদ এবং বাগ সমাধান, বিভিন্ন ব্যবহারকারী স্ক্রিপ্ট তৈরি ও বিদ্যমান স্ক্রিপ্টের উন্নয়ন সাধন, উইকিপিডিয়ার ধ্বংসপ্রবণতা রোধ, নিয়মিত বিভিন্ন আলোচনায় অংশগ্রহণ, বিতর্কিত বিষয় সমাধায় মতামত প্রদান, নিবন্ধ অপসারণ প্রস্তাবনা ইত্যাদি  কাজে সাহায্য করে আসছি।  বর্তমানে বাংলা উইকিপিডিয়ায় আমার অ্যাকাউন্টে ফাইল স্থানান্তরকারী, রোলব্যাকার, নিরীক্ষক সহ অপ্রশাসনিক সকল অধিকার যুক্ত রয়েছে। পাশাপাশি আমার বাংলা উইকিঅভিধানে প্রশাসক ও ইন্টারফেস প্রশাসক এবং বাংলা উইকিবইয়েরও ইন্টারফেস প্রশাসক অধিকার রয়েছে। এছাড়াও আমি একজন সক্রিয় বট পরিচালক। উইকিমিডিয়া কমন্স ও মেটা উইকির এবং অন্যান্য বাংলা ও অবাংলা সহপ্রকল্পেও আমার বেশকিছু সরঞ্জামে প্রবেশাধিকার রয়েছে।   প্রসঙ্গত বলে নিই যে গত বছরের আগস্টে অন্য একজন উইকিপিডিয়ান আমাকে প্রশাসক অধিকারের জন্য মনোনয়ন দিয়েছিলেন যা আমি নানারকম ব্যস্ততার কারণে তখন গ্রহণ করতে পারিনি। তবে বর্তমানে আমি প্রশাসনিক কাজে বাংলা উইকিপিডিয়াকে সহযোগিতা করার জন্য প্রস্তুত রয়েছি। বাংলা উইকিপিডিয়ার গতানুগতিক প্রশাসনিক কাজের পাশাপাশি আমি আরও কিছু বিশেষ কাজে মনোযোগ দিতে চাই যা নিম্নে বিশদভাবে উল্লেখ করেছি।  আশা করি বাংলা উইকিপিডিয়ার সম্পাদকগণ এই আবেদনের প্রেক্ষিতে তাদের সুচিন্তিত মতামত প্রকাশ করবেন, ধন্যবাদ।  ‍‍Aishik Rehman (আলাপ) ১৭:৫১, ৫ নভেম্বর ২০২৩ (ইউটিসি)   আবেদনকারীর প্রতি প্রশ্ন   প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন:১. আপনি কি প্রকারের ও কেন প্রশাসকত্বের কাজ করতে আগ্রহী?উ:  প্রশাসকদের সাধারণ কাজ যেগুলো যেমন- প্রশাসকদের আলোচনা সভায় বা অন্যত্র করা অনুরোধ ব্যবস্থাপনা, মেধাসত্ত্ব লঙ্ঘন করে এমন বিষয়বস্তু বা সংস্করণ অপসারণ, নিয়মমাফিক পাতা অপসারণ বা পুনরুদ্ধার, প্রযোজ্য ক্ষেত্রে পাতার সুরক্ষা প্রদান, সুরক্ষা অপসারণ বা পরিবর্তন, ধ্বংসাত্মক ও ব্যক্তিগত তথ্যবিশিষ্ট সংস্করণ অপসারণ ইত্যাদির পাশাপাশি নির্দিষ্ট কিছু কাজে বিশেষ মনোযোগ দিতে চাই। এর মধ্যে রয়েছে i. সুরক্ষিত টেমপ্লেট ও পাতায় এবং মিডিয়াউইকি নামস্থানের বানান ও বাক্যগঠনজনিত ভুল, লিন্ট ত্রুটি এবং স্ক্রিপ্ট ত্রুটি সংশোধন। ii. কিছু বিষয় যা অনেক সময় প্রশাসকদের নজর এড়িয়ে যায় যেমন- ব্যবহারকারী নামস্থানের পাতায় নীতিমালা লঙ্ঘন। আমি বর্তমানে এসব পাতায় প্রস্তাবনা দিয়ে আসলেও অধিকার পেলে আমি নিজেই কাজগুলো করতে পারবো। iii. অনেকেই জানেন আমি নিয়মিত বিভিন্ন এডিটাথনের আয়োজনে যুক্ত থাকি তার সাথে সম্পর্কিত সরঞ্জাম (উদাহরণস্বরূপ- ফাউন্টেনে ইভেন্ট অনুমোদন ও কনফিগারেশন, উইকি লাভস মনুমেন্টের সুরক্ষিত তালিকা সম্পাদনা, বিভিন্ন আয়োজন যেমন বর্তমানে আন্দোলন সনদ উপলক্ষ্যে নিয়মিত নিউজলেটার/হালনগাদ/গণবার্তা প্রেরণ) পরিচালনা আমার জন্য সহজ ও সময় সাশ্রয়ী হবে।২. বাংলা উইকিপিডিয়াতে আপনার সর্বশ্রেষ্ঠ অবদান কি এবং কেন?উ:  উইকিতে রাখা আমার প্রতিটি অবদানই ভিন্ন ভিন্ন আঙ্গিকে গুরুত্বপূর্ণ, কিন্তু নিজের কোনো একটি কাজকে সর্বশ্রেষ্ঠ না বলে কিছু উল্লেখযোগ্য কাজের কথা উল্লেখ করছি। আমার উল্লেখযোগ্য কাজের মধ্যে প্রথমেই বলা যেতে পারে বর্তমানে কেবল মূল নামস্থানেই আমার তৈরি ১৫০০+ নিবন্ধ রয়েছে। দ্বিতীয়ত উইকিপিডিয়ার আধেয় রক্ষায় বিভিন্ন ধ্বংসাত্মক সম্পাদনা রোধে আমি সক্রিয় রয়েছি। বিশেষভাবে যে কাজটির কথা বলতে হয় যে তা হলো অলক্ষ্যে থাকা কয়েকশত নীতিমালা বিরোধী ব্যবহারকারী পাতা মনোনীত করে প্রশাসকদের মাধ্যমে অপসারণ করিয়েছি। প্রসঙ্গক্রমে এটাও বলে নিই যে লক্ষাধিক নিবন্ধে কার্যকরভাবে স্বয়ংক্রিয় পদ্ধতিতে বিষয়শ্রেণী যুক্ত করার যে পাইথন স্ক্রিপ্টটি, সেটি আমার লিখা যা ব্যবহার করে কনিক বট বর্তমানে কাজ করছে। গত পাঁচ বছর ধরে ডজন খানেক অন-উইকি এডিট-আ-থন, আড্ডা, প্রতিযোগিতার আয়োজক ও পর্যালোচক হিসেবে কাজ করেছি যেগুলো আমাকে অন্যান্য ব্যবহারকারীদের সাথে বোঝাপড়ার অভিজ্ঞতা দিয়েছে যা প্রশাসক অধিকার পেলে সিদ্ধান্ত গ্রহণে কাজে লাগবে আশা করি।   আফতাবুজ্জামানের প্রশ্ন  আগামী ৫ বছরে বাংলা উইকিপিডিয়াকে কোথায় দেখতে চান, আপনার স্বপ্ন কী? সেই লক্ষ্যে কী কী প্রচেষ্টা গ্রহণ করবেন বলে আশা করেন? আফতাবুজ্জামান (আলাপ) ১৬:১৪, ৮ নভেম্বর ২০২৩ (ইউটিসি) মনে হচ্ছে প্রশ্নটি সম্ভবত কেবল আমার ইচ্ছে নিয়ে। যাইহোক পাঁচ বছর পরিবর্তনের জন্য অনেক বড় সময়। অন্তত এতটুকু স্বপ্ন দেখতে পারি যে আমাদের নির্বাচিত নিবন্ধ, ভালো নিবন্ধ এবং শিক্ষামূলক উপকরণসমৃদ্ধ নিবন্ধের যে খরা আছে বড় উইকিগুলোর তুলনায় সেটা থাকবে না। নিবন্ধের সংখ্যাটাও আমরা মান ঠিক রেখে বর্তমানের চেয়ে তিনগুন করতে পারব কমপক্ষে। প্রতিটি নীতিমালাই বাংলায় উপলব্ধ হবে বলে আশা করি। যদিও আমার একার পক্ষে এটা সম্ভব না, তবে নিজে করার পাশাপাশি অন্যদেরকে অনুপ্রাণিত করতে পারি। আরেকটা ইচ্ছে আছে সেটা হলো "বাঞ্ছনীয় নিবন্ধ"-এর যে লাল তালিকা আছে সেটাকে যথাসম্ভব নীল করা সেটা যতগুলো উপায়ে করা সম্ভব সেগুলোর চেষ্টা করব; এর আগেও একবার বিষয়টি আলোচনা করেছিলাম কোথাও। এজন্য বিভিন্ন সম্পাদনা-থন করা যেতে পারে যেহেতু এই অভিজ্ঞতা রয়েছে আগে থেকেই। এসবের বাইরে গিয়ে আমার আরেকটা চাওয়া হলো আমি বাংলা উইকিপিডিয়াকে কেবল নিবন্ধ লেখা আর অনুবাদের বাইরে গিয়ে এমন একটি সম্প্রদায় হিসেবে দেখতে চাই যা উইকিমিডিয়া আন্দোলনের সব ক্ষেত্রেই সমানতালে কাজ করবে। উইকিমিডিয়া আন্দোলনের নীতি নির্ধারণে আমাদের সদস্যরা মতামত দিতে কার্পণ্য করেন। উদাহরণস্বরূপ চলমান উইকিমিডিয়া আন্দোলন সনদের কথাই বলা যেতে পারে, অবদানকারীদেরকে একপ্রকার জোর করে আনতে হচ্ছে অথচ বিষয়টা সহজাত হওয়ার কথা ছিলো। এই সংস্কৃতির পরিবর্তন জরুরি। এটার চেষ্টা আমি ইতোমধ্যে করে যাচ্ছি। অনেককেই গত কয়েকদিনে বুঝাতে পেরেছি যে তাদের মতামত কতটা গুরুত্বপূর্ণ। যদিও উপরে উল্লেখিত কাজগুলোর কোনোটার জন্যই প্রশাসক হওয়া জরুরি না। তবে প্রশাসকত্ব অনেক ক্ষেত্রেই এসব কাজে বিভিন্ন সরঞ্জাম ব্যবহারে সুবিধা দেয়। সংকীর্ণভাবে বলতে গেলে একজন প্রশাসকের প্রশাসক হিসেবে সাধারণত ভূমিকা তা আসলে উইকির কলেবর পরিবর্তনে কাজে লাগেনা, লাগে রক্ষণাবেক্ষণে। -- Aishik Rehman (আলাপ) ১৭:৩৬, ৮ নভেম্বর ২০২৩ (ইউটিসি)   সুব্রত রায়ের প্রশ্ন ১. বাংলা উইকিপিডিয়ায় প্রশাসনিক কর্মকাণ্ডে প্রশাসকের দায়বদ্ধতার বিষয়টিকে স্বীয় দৃষ্টিভঙ্গীতে মূল্যায়ণ করুন। - Suvray (আলাপ) ১৮:২০, ৯ নভেম্বর ২০২৩ (ইউটিসি) @Suvray, আমরা একটা কথা প্রায়ই বলে থাকি যে একজন প্রশাসক আসলে কোনো পদবিধারী নন, আসলে তিনি একজন ঝাড়ুদার। সেদিক থেকে একজন প্রশাসকের প্রথম ও প্রধান কাজটিই ঝাড়ু দেওয়া। আবার সেই ঝাড়ু দেওয়াটা হবে নিয়মিত। তবে মনে রাখা জরুরি যে ঝাড়ুদারটি একজন স্বেচ্ছাসেবক ঝাড়ুদার। তাই তিনি তার স্বেচ্ছাসেবামূলক সমস্ত কাজ করার জন্য সম্প্রদায়ের নিকট দায়বদ্ধ নন, কিন্তু তার নেওয়া বিভিন্ন প্রশাসনিক কার্যক্রম ও পদক্ষেপের জন্য তিনি অবশ্যই দায়বদ্ধ। এই দায়বদ্ধতা হতে পারে বিভিন্ন রকমের, যেমন- একজন প্রশাসক চাইলেই কোনো নিবন্ধ অপসারণ করতে পারেন না যদি সেটি অপসারণ প্রস্তাবনায় অপসারণের জন্য ঐকমত্য তৈরি হয় বা দ্রুত অপসারণের কোনো মানদণ্ড পূর্ণ করে। চাইলেই মনমাফিক বা ব্যক্তিগত বিরোধিতার জেরে কোনো ব্যবহারকারীকে বাধা দিতে পারেন না যদি না স্পষ্ট অপব্যবহারের অভিযোগ বা কারণ থাকে। যাই হেদো এর বাইরেও আরও অনেক কাজ প্রশাসকের কাজের মধ্যে যা আমি উপরে উল্লেখ করেছি; একজন প্রশাসক সেসব ব্যাপারেও তার নেওয়া কর্মকাণ্ডের জন্য দায়বদ্ধ থাকবেন।--Aishik Rehman (আলাপ) ২০:১৬, ৯ নভেম্বর ২০২৩ (ইউটিসি)২. যে-কোনরূপ উইকিপ্রকল্পে কোন ব্যবহারকারী বাঁধাপ্রাপ্ত থাকাকালীন বাংলা উইকিপিডিয়ায় প্রশাসকের আবেদন করলে আপনার ভূমিকা কীরূপ হবে? - Suvray (আলাপ) ১৮:২০, ৯ নভেম্বর ২০২৩ (ইউটিসি) একজন প্রশাসক হিসেবে আমার অবশ্যই অন্য কোনো ব্যবহারকারীর প্রশাসকত্বের আবেদন প্রক্রিয়াকরণের অধিকার নেই। এমতাবস্থায় আমার যেটি করার থাকে সেটি তার আবেদনে মতামত জানানো। কোনো ব্যবহারকারী যদি অন্য কোনো উইকিপ্রকল্পেও বাধাপ্রাপ্ত হয়ে থাকেন তবে প্রথমে দেখা উচিত তার বাধার কারণটি কী ছিলো। যদি কারণটি এমন হয় যা খুবই লঘু বা খুবই অনাকাঙ্ক্ষিত ভুলের কারণে হয়েছে তবে আমি তার আবদেনে সর্বোচ্চ যা করতে পারি তা যৌক্তিক ব্যাখ্যা চেয়ে প্রত্তুত্তরে (সমর্থন/বিরোধিতা/নিরপেক্ষ) মতামত জানাতে পারি। তবে বাধার কারণটি যদি এমন হয় যে একজন হবু প্রশাসক হয়ে কখনই করা উচিত নয় তাহলে তার প্রশাসকের আবেদনে কারণ দেখিয়ে আমি বিরোধিতা করব। তবে উল্লেখ করা ভালো খুব দুরবর্তী অতীতের কোনো বাধাকে আমি অনেক বছর পরেও প্রশাসকের জন্য প্রতিবন্ধকতা হিসেবে দেখব না যদি সেই প্রশাসক বাধার কারণটি এর বছর পরে উতরে গিয়ে থাকেন অর্থাৎ যে ভুলটি অতীতে করেছিলেন তা থেকে বহু আগেই সঠিকটি শিখে নিয়েছেন।--Aishik Rehman (আলাপ) ২০:১৬, ৯ নভেম্বর ২০২৩ (ইউটিসি)  ৩. বাংলা উইকিপিডিয়া সম্পর্কে নাতিদীর্ঘ রচনা লিখুন। - Suvray (আলাপ) ১৮:২০, ৯ নভেম্বর ২০২৩ (ইউটিসি) প্রশ্নটি প্রশাসকত্বের আবেদনের সঙ্গে প্রাসঙ্গিক নয়। — তানভির • ০০:৫৫, ১০ নভেম্বর ২০২৩ (ইউটিসি) বাংলা উইকিপিডিয়া বাংলা ভাষার সবচেয়ে বড় উন্মুক্ত বিশ্বকোষ; অবশ্য বাংলা ভাষায় এর চাইতে বড় কোনো বদ্ধ বিশ্বকোষেরও নজির নেই। ২০০৪ সাল থেকে শুরু করে এই পর্যন্ত শত শত স্বেচ্ছাসেবীর ক্ষুদ্র ক্ষুদ্র প্রয়াসের বদৌলতে বর্তমানে এতে প্রায় দেড় লক্ষের মত নিবন্ধ রয়েছে। নিবন্ধের সংখ্যাটি অন্যান্য ভাষার উইকিপিডিয়ার চেয়ে কম হলেও নিবন্ধের মানের ব্যাপারে বাংলা উইকিপিডিয়া শীর্ষস্থানীয় উইকির তালিকায় রয়েছে। বাংলাদেশ ও পশ্চিমবঙ্গে বাংলা উইকিপিডিয়ার কার্যক্রমকে বেগবান করার উদ্দ্যেশে একটি চ্যাপ্টার এবং একটি ব্যবহারকারী দল রয়েছে। (বিশদ পরিসংখ্যান বা ইতিহাস বলতে গেলে অতিদীর্ঘ হয়ে যাবে বলে এড়িয়ে যাচ্ছি।)--Aishik Rehman (আলাপ) ২০:১৬, ৯ নভেম্বর ২০২৩ (ইউটিসি)৪. আপনা কর্তৃক সৃষ্ট নিবন্ধসহ যে-কোন বিষয়ে বাংলা বানান ভুলের ক্ষেত্রে ঐ বিষয়টিকে কী চোখে দেখেন? উক্ত বিষয়ে আপনার করণীয় কী হতে পারে? - Suvray (আলাপ) ১৮:২০, ৯ নভেম্বর ২০২৩ (ইউটিসি) আমার তৈরি নিবন্ধ বা অন্যান্য কাজেও বানান ভুল থাকাটা অস্বাভাবিক নয়। এসব ভুল হতে পারে টাইপজনিত বা সাধারণ ভুল যা আর দশজন ব্যবহারকারীও মনের ভুলে করে থাকতে পারেন। তবে আমার বা অন্যের যার নিবন্ধ বা কাজেই বানান ভুল হোক না কেন সেটি ভুল বলেই বিবেচিত হবে। আমার নজরে আসা মাত্র তা আমি সংশোধনের চেষ্টা করব যদি সেটা আমার কাজের সীমার মধ্যে পড়ে। (উদাহরণস্বরূপ অন্য কারও বার্তায় ভুল হলেও তা পরিবর্তন করার সুযোগ আমার নেই।) অন্য কেউ যদি আমার কাজে বানান ভুল ধরিয়ে দেন তবে তার কাছে আমি কৃতজ্ঞতা প্রকাশপূর্বক সংশোধন বৈ ভিন্ন কিছু ভাবতে পারছি না। প্রসঙ্গক্রমে আরেকটা কথা বলে নিই যে বর্তমানে বাংলা উইকিপিডিয়ায় আমার একটি বট সক্রিয় আছে যার মূল কাজই বানান সংশোধন করা। সেটিও অটোউইকিব্রাউজারের মাধ্যমে পরিষ্কার কাজের সময় রিজেক্সের মাধ্যমে বানান ভুল ধরিয়ে দিতে সাহায্য করে বট অপারেশনের সময়ে। --Aishik Rehman (আলাপ) ২০:১৬, ৯ নভেম্বর ২০২৩ (ইউটিসি)  যুক্তিযুক্ত উত্তরে আপনাকে ধন্যবাদ জানাই। ৩নং প্রশ্নটি কিন্তু অনেকাংশেই ভেবে-চিন্তে করা হয়েছিল; অনেকটা নিয়োগকর্তা-প্রার্থীর ন্যায়। কেননা, এতে আবেদনকারীর আবেগ-অনুভূতি, বিচক্ষণতা, দক্ষতার বহিঃপ্রকাশ পায় ও অন্যান্য ব্যবহারকারীর মনে সাড়া জাগায় যে কীরূপে পাবলিক পরীক্ষার ন্যায় উত্তরদাতা বিষয়টিকে সামাল দেয়ার প্রয়াস চালিয়েছেন। অর্থাৎ, আবেদনকারীর ভূমিকায় অন্যান্যরা মুগ্ধ বা উদ্বুদ্ধ হয়ে তাঁর আবেদনে সাড়া দিবেন!   সর্বোপরি, তাঁর চিন্তাধারা ও সুদৃঢ় সাহসী পদক্ষেপে আমি সন্তুষ্ট হয়েছি ও সমর্থন-বিরোধিতা-নিরপেক্ষতার ন্যায় বিষয়গুলো থেকে সমর্থনের দিকে ধাবিত হয়েছি। আশাবাদী যে, অন্যান্যরাও তাঁকে প্রশ্ন করবেন তা সে সমর্থন-বিরোধিতা-নিরপেক্ষতা যা-ই হোক না কেন। আর তা না হলে ধরে নেব যে, ‘মৌনতাই সম্মতির লক্ষণ’ ও আবদনকারী জনাব ঐশিক রেহমানকে প্রশাসকত্বের মর্যাদাদানের প্রশ্নে সবাই একবাক্যে সম্মতিজ্ঞাপন করবেন। এছাড়াও, তিনি বাংলা উইকিপিডিয়াকে উত্তরোত্তর সমৃদ্ধ থেকে সমৃদ্ধতর করতে আন্তরিকভাবে অগ্রসর হবেন বলে দৃঢ় আশাবাদী। ধন্যবাদ। - Suvray (আলাপ) ০৩:১৬, ১০ নভেম্বর ২০২৩ (ইউটিসি)  সাজিদ শরীফের প্রশ্ন  মনে করুন প্রশাসক থাকা অবস্থায় প্রশাসক সম্পর্কিত কোনো কাজের জন্য আপনি কোনো ব্যক্তি বা প্রতিষ্ঠান কর্তৃক হুমকির স্বীকার হলেন। ব্যাপারটি আপনি কিভাবে নিয়ন্ত্রণ করবেন? সাজিদ  ০৮:২৫, ১০ নভেম্বর ২০২৩ (ইউটিসি) @ShazidSharif বিভিন্ন উইকিতে কাজের সূত্রে বিভিন্ন সময় নানা প্রকার হুমকির মুখোমুখি হওয়ার পূর্ব অভিজ্ঞতা আমার রয়েছে যদিও তার কোনোটিই প্রশাসনিক কাজের জন্য নয়। প্রশাসনিক বা অপ্রশাসনিক যাই হোক অধিকাংশ হুমকিই কেবল সাময়িক বাচালতা যা অনেক অপব্যবহারকারী করে থাকেন সাময়িক ক্রুদ্ধ হয়ে। সেসব বিষয়ে তেমন বিচলিত হবার অবকাশ নেই বলে মনে করি। এরকমটা হলে আমি ব্যবহারকারীর বিরুদ্ধে বাধাদান এবং হুমকিমূলক সম্পাদনা/পাতা সংস্করণ অপসারণ/লুক্কায়িতকরণ করতে পারি বা স্বার্থের সঙ্ঘাতের আশঙ্কা থাকলে অন্যান্য প্রশাসকদের ব্যবস্থা নিতে বলতে পারি। তবে এটি যদি গুরুতর বা শারিরীক হুমকি হয় তাহলে ট্রাস্ট এন্ড সেইফটি দলকে অবহিত করার চেষ্টা করব। অতীব জরুরি হলে তাদের ইমার্জেন্সি চ্যানেলটি (এক্ষেত্রে emergencywikimedia.org)) ব্যবহার করবো।-- Aishik Rehman (আলাপ) ১৮:৫০, ১০ নভেম্বর ২০২৩ (ইউটিসি)  আশা করি আপনি প্রশাসক হয়ে বাংলা উইকিপিডিয়াকে আরও জঞ্জাল মুক্ত রাখবেন। সাজিদ  ১৯:০৫, ১০ নভেম্বর ২০২৩ (ইউটিসি)   কুউ পুলকের প্রশ্ন   আমি Hirok Raja ব্যবহারকারীকে মনে করতে পেরেছি। যাই হোক আপনি তো আরো দুইটা উইকির প্রশাসক। আমার প্রশ্ন হলো আপনি কি (উইকিতে কাটানো আপনার মোট সময়ের) সিংহভাগ সময় বাংলা উইকিকে দিতে পারবেন? -- কুউ পুলক  20px|link=ব্যবহারকারী আলাপ:কুউ পুলক ১৬:০৮, ১০ নভেম্বর ২০২৩ (ইউটিসি) @কুউ পুলক আমি আসলে দুইটি নয়, একটি উইকির (বাংলা উইকিঅভিধানের) প্রশাসক, অন্যটি টেস্ট উইকি যেটাকে আসলে হিসাবে ধরা যায় না। আর যদি ইন্টারফেস প্রশাসকের কথা বলে থাকেন তবে ওতে কোনো চাপ নেই, মাঝেমধ্যে টুকটাক সংশোধন বা আমদানি ছাড়া কোনো কাজ থাকে না। বর্তমানেও আমি আমার সিংহভাগ সময় উইকিপিডিয়াতেই দিয়ে থাকি, সিকিভাগ দিই অন্যান্য প্রকল্পে; তাছাড়া এটা আমার প্রাথমিক প্রকল্প। প্রশাসক হবার পরেও আমার উইকিসময়ের সিংহভাগই বাংলা উইকিপিডিয়ার জন্য বরাদ্দ থাকবে। -- Aishik Rehman (আলাপ) ১৮:৩৩, ১০ নভেম্বর ২০২৩ (ইউটিসি)   সমর্থন    মো: জনি হোসেন  (আলাপ) ১৮:৩৭, ৫ নভেম্বর ২০২৩ (ইউটিসি)   শুভকামনা —শাকিল (আলাপ · অবদান) ০৮:২৪, ৬ নভেম্বর ২০২৩ (ইউটিসি)   একই সাথে আন্তরিক শুভেচ্ছা অভিনন্দন-মোঃ মোস্তাফিজুর রহমান কাইয়ুম (আলাপ) ০৮:৩৩, ৬ নভেম্বর ২০২৩ (ইউটিসি)   প্রশাসক দলে স্বাগত! Yahya (আলাপ) ০৯:০৬, ৬ নভেম্বর ২০২৩ (ইউটিসি)   বোরহান (আলাপ) ১০:২০, ৬ নভেম্বর ২০২৩ (ইউটিসি)   অভিনন্দন Nobin Sadik (আলাপ) ১০:১০, ৭ নভেম্বর ২০২৩ (ইউটিসি)   রইলো (نقاش) عبد الله ০২:৩৪, ১০ নভেম্বর ২০২৩ (ইউটিসি)   ও অভিনন্দন। উত্তরোত্তর সফলতা কামনা করছি। - Suvray (আলাপ) ০৩:১৬, ১০ নভেম্বর ২০২৩ (ইউটিসি)  , উপরের প্রশ্নের উত্তর গুলো পড়ে চুপ থাকার উপায় নেই।–TANBIRUZZAMAN (💬) ০৪:৫৮, ১০ নভেম্বর ২০২৩ (ইউটিসি)   সাজিদ  ১৯:০৫, ১০ নভেম্বর ২০২৩ (ইউটিসি)  সমর্থন করছি। ‍~ কাপুদান পাশা (বার্তা - অবদান) ২০:২৫, ১০ নভেম্বর ২০২৩ (ইউটিসি)   ও শুভ কামনা। রিয়াজ (আলাপ) ১৩:০৯, ১১ নভেম্বর ২০২৩ (ইউটিসি)   ও শুভকামনা। ≈ MS Sakib  «আলাপ»  ১৩:২০, ১১ নভেম্বর ২০২৩ (ইউটিসি)   -- আফতাবুজ্জামান (আলাপ) ১৭:৩১, ১১ নভেম্বর ২০২৩ (ইউটিসি)   - -- কুউ পুলক  20px|link=ব্যবহারকারী আলাপ:কুউ পুলক ১৭:৫৯, ১১ নভেম্বর ২০২৩ (ইউটিসি)   শুভ কামনা। 𝓑𝓐𝓓𝓗𝓞𝓝 (আলাপ) ১৮:০৯, ১১ নভেম্বর ২০২৩ (ইউটিসি)   – তুহিন' (বার্তা • অবদান) ১০:২৩, ১২ নভেম্বর ২০২৩ (ইউটিসি)   বিরোধিতা      নিরপেক্ষ    মন্তব্য